CONVOCATÒRIA PER AL DESENVOLUPAMENT DE PROJECTES ALS ESPAIS CREATIUS DE SANT FERRAN 40 I LA CREACIÓ D'UNA PLATAFORMA D'ARTISTES EMERGENTS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4036)
  + [Valencià](/va/acuerdo/4036)






Selector de idioma

Leer

* [Español](/es/acuerdo/4036)
* [Valencià](/va/acuerdo/4036)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER AL DESENVOLUPAMENT DE PROJECTES ALS ESPAIS CREATIUS DE SANT FERRAN 40 I LA CREACIÓ D'UNA PLATAFORMA D'ARTISTES EMERGENTS[Butlletí Oficial Universitat d'Alacant](/ca/Publicacion)
==================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER AL DESENVOLUPAMENT DE PROJECTES ALS ESPAIS CREATIUS DE SANT FERRAN 40 I LA CREACIÓ D'UNA PLATAFORMA D'ARTISTES EMERGENTS

Data d'aprovació
:   30/01/2017

Data de publicació
:   30/01/2017

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4036.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4036)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4036)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER AL DESENVOLUPAMENT DE PROJECTES ALS ESPAIS CREATIUS DE SANT FERRAN 40 I LA CREACIÓ D'UNA PLATAFORMA D'ARTISTES EMERGENTS&url=https://www.boua.ua.es/va/acuerdo/4036)

**Títol:** CONVOCATÒRIA PER AL DESENVOLUPAMENT DE PROJECTES ALS ESPAIS CREATIUS DE SANT FERRAN 40 I LA CREACIÓ D'UNA PLATAFORMA D'ARTISTES EMERGENTS

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dilluns, 30 de gener de 2017

CONVOCATÒRIA PER AL DESENVOLUPAMENT DE PROJECTES ALS ESPAIS CREATIUS DE SANT FERRAN 40 I LA CREACIÓ D’UNA PLATAFORMA D’ARTISTES EMERGENTS

Organitza: Vicerectorat de Cultura, Esport i Llengües / Consell d’Estudiants UA

PRESENTACIÓ

Amb l’objectiu d’afavorir la creació artística entre la comunitat universitària, el Consell d’Estudiants de la Universitat d’Alacant, juntament amb el Vicerectorat de Cultura, Esport i Llengües de la Universitat d’Alacant, vol posar a la disposició d’aquests col·lectius una sèrie de recursos que faciliten la realització de projectes culturals i artístics concrets, així com la possibilitat de formar part d’una plataforma d’artistes emergents. Per a això, el Vicerectorat i el Consell d’Estudiants promouen, en primer lloc, una convocatòria per a la cessió dels espais creatius a la Seu de la Universitat d’Alacant de Sant Ferran, 40, de forma que es facilite a la comunitat universitària un lloc en el qual desenvolupar un projecte creatiu de clar contingut pedagògic i formatiu, mitjançant assajos i sessions de formació; en segon lloc, es promou la creació d’una plataforma d’artistes emergents que puguen incorporar-se al programa de difusió de la cultura del Vicerectorat de Cultura, Esports i Llengües. En els dos casos es manifesta per part de la Universitat d’Alacant la voluntat d’impulsar la igualtat real entre homes i dones en l’àmbit de les arts i la cultura; es prendran especialment en consideració aquelles propostes que siguen presentades per dones o que desenvolupen activitats culturals que promoguen la ruptura del rol de gènere.

CESSIÓ D’ESPAIS CREATIUS DE SANT FERRAN 40

PERSONES DESTINATÀRIES

Podran participar en aquesta convocatòria totes aquelles persones, de manera individual o col·lectiva, que formen part durant aquest curs acadèmic de la Universitat d’Alacant com a estudiants, PAS o PDI i que necessiten un espai on desenvolupar un projecte cultural determinat durant el curs 2016/17, ja siguen assajos, sessions formatives o el desenvolupament d’un projecte cultural, mitjançant la presentació de la documentació necessària i amb el compliment dels requisits que s’estableixen en les bases següents. Les propostes realitzades per un col·lectiu seran presentades per una persona que actuarà com a representant del col·lectiu.

ESPAIS

L’edifici disposa de 2 espais diferenciats, situats a l’última planta, que es posen a la disposició de les persones participants en la convocatòria.

- Sala vidrada 1 (0103P3033)

Superfície: 14,49 m2

Preses de corrent: 3

Connexió a internet: per cable

- Sala vidrada 2 (0130P3032)

Superfície: 11,80 m2

Preses de corrent: 9

Connexió a internet: per cable

Els espais no disposen d’equipament tècnic especialitzat.

Els horaris d’utilització dels espais s’ajustaran a l’horari habitual d’obertura i tancament de l’edifici.

BASES

Primera. Proposta

Les persones que participen hauran de presentar una proposta de l’activitat que es vol desenvolupar, així com les dades de la persona responsable. En aquesta proposta caldrà realitzar una memòria detallada del projecte cultural a desenvolupar (exposició de motius, trajectòria de la persona o col·lectiu, objectius, fases del projecte, contingut i desenvolupament de cadascuna de les fases).

Segona. Programació i durada

Haurà d’adjuntar-s’hi un programa amb els dies i les hores en què se sol·licita l’espai. La cessió d’espai té vigència durant un curs acadèmic, finalitza al juny i és improrrogable.

Tercera. Logística

Es requerirà una memòria tècnica dels materials i recursos necessaris per a la realització de l’activitat; cal indicar quins pot aportar la persona sol·licitant.

Quarta. Espai

En la sol·licitud s’haurà d’indicar quins espais, d’entre els facilitats en la convocatòria, es sol·liciten.

Cinquena. Cessió i resolució

El Vicerectorat de Cultura, Esport i Llengües i el Consell d’Estudiants de la Universitat d’Alacant crearan una comissió que, després d’estudiar i valorar les propostes rebudes, determinarà quins projectes són acollits als espais creatius.

S’establirà una puntuació màxima de 10 punts. Es valoraran els aspectes següents:

Currículum: fins a 3 punts.

Projecte (adequació a l’espai, innovació i originalitat, adequació a les dinàmiques culturals de la Universitat d’Alacant, qualitat artística i projecció pedagògica): fins a 5 punts.

Projecte presentat per dones o que promoguen ruptura del rol de gènere: fins a 2 punts.

La relació entre cada sol·licitant i la Universitat d’Alacant es concretarà mitjançant un document signat per ambdues parts en què fixaran els termes, drets i deures de la cessió de l’espai.

El Vicerectorat de Cultura, Esports i Llengües podrà anul·lar unilateralment el compromís si es produeix un incompliment de les normes i obligacions pactades.

Sexta. Obligacions dels projectes culturals seleccionats

La persona o col·lectiu a què s’atorgue l’ús d’un espai ha de tenir en compte una sèrie d’obligacions, que seran descrites en el document de formalització de l’acord.

Entre les obligacions cal destacar el compromís que l’espai quede en perfecte estat una vegada acabe la cessió; d’igual manera, és fonamental respectar les indicacions del personal de l’edifici i el caràcter prioritari de la programació del Vicerectorat de Cultura, Esports i Llengües, que pot donar lloc a possibles modificacions en la disponibilitat de l’espai.

Les activitats dutes a terme als espais creatius no poden interferir en el desenvolupament normal de les activitats desenvolupades a la Seu i no poden afectar l’ús d’altres instal·lacions (biblioteca, aules) de la mateixa Seu.

PLATAFORMA D’ARTISTES EMERGENTS

El Vicerectorat de Cultura de la Universitat d’Alacant i el Consell d’Estudiants de la UA, amb l’objectiu de promoure les activitats que tinguen com a fi complementar la formació integral de la comunitat universitària, així com impulsar el desenvolupament cultural, convoca concurs per a la constitució d’un planter d’artistes i grups emergents.

Aquest planter pretén ser un lloc de trobada, intercanvi i creació d’artistes emergents i agents culturals.

PERSONES DESTINATÀRIES

Podran participar en la convocatòria estudiants de la Universitat d’Alacant que desenvolupen alguna disciplina artística, excepte les relatives a les arts plàstiques, i que vulguen difondre les seues propostes creatives als diferents espais d’activitat cultural de la Universitat d’Alacant.

OBJECTIUS

1) Fomentar la creació, possibilitar una ampliació de la formació específica i generar contactes entre les persones del mateix àmbit creatiu i de diferents àmbits creatius.

2) Propiciar la possible creació d’una xarxa de contactes entre artistes, professionals de la gestió i la programació cultural de la ciutat i municipis de la província.

3) Difondre la producció artística i cultural pels canals i recursos de la Universitat.

4) Oferir formació (seminaris, classes magistrals) i assessorament puntual en matèries relacionades amb les diferents disciplines artístiques, indústries culturals i altres temes relacionats.

SELECCIÓ DE PROPOSTES

L’objectiu d’aquesta convocatòria és seleccionar propostes de qualsevol disciplina artística, excepte d’arts plàstiques, per a constituir una plataforma d’artistes emergents que puguen incorporar-se a la programació cultural de la Universitat en els seus diferents espais.

APORTACIONS UA

El Servei de Cultura de la Universitat, juntament amb la possibilitat d’inclusió d’artistes en la seua programació, es compromet al següent:

- Facilitar la possible creació d’una xarxa de contactes entre artistes, agents gestors o gestores i programadors o programadores culturals de la ciutat i municipis de la província.

- Tractar d’impulsar l’elaboració de projectes conjunts entre diferents membres de la plataforma de diferents disciplines per a donar lloc a projectes artístics multidisciplinaris.

- Difondre la producció artística i cultural pels canals i recursos de la universitat.

- Organitzar activitats de formació i assessorament puntual (seminaris, masterclasses...) en matèries relacionades amb les diferents disciplines artístiques, indústries culturals i altres temes.

Les propostes que formen part d’aquesta plataforma podran participar en les activitats programades des del Servei de Cultura, tant actuacions com activitats formatives.

La Universitat d’Alacant facilitarà els mitjans tècnics necessaris per a les diferents activitats.

Es destinarà una subvenció de 100 euros per activitat per a l’artista o grup que participe en una activitat programada pel Servei de Cultura, a fi de cobrir les possibles despeses de l’artista o grup.

Aquesta quantitat estarà subjecta a les obligacions tributàries corresponents.

Totes les quantitats dineràries compromeses es carregaran en el capítol IV del Servei de Cultura. Aquestes quantitats queden subjectes a l’efectiva disponibilitat pressupostària i de despesa en aquestes entitats. La subvenció objecte d’aquesta convocatòria s’ajustarà al que disposa la Llei 38/2003, de 17 de novembre, general de subvencions; a les regulacions, requisits i termes establits per les normes de funcionament de la UA; i al que estableix aquesta convocatòria.

ALTRES CONSIDERACIONS

No s’admetran treballs en els quals es manifesten proclames xenòfobes, racistes, sexistes o homòfobes ni qualsevol altra expressió de menyspreu dels drets humans.

La responsabilitat sobre el contingut dels productes artístics presentats, el registre de l’autoria i les possibles implicacions legals en cas de denúncia per plagi recauran en aquelles persones que hagen presentat els productes. L’acceptació d’aquestes bases comporta garantir-ne la titularitat legítima.

PRESENTACIÓ

En la sol·licitud s’especificarà si s’opta a “Desenvolupament de projectes culturals espais creatius Sant Ferran 40” o “Plataforma d’artistes i grups emergents”.

En el cas de propostes realitzades per un col·lectiu, aquestes hauran de ser presentades per una persona física, que actuarà com a representant del col·lectiu i que serà responsable dels tràmits i les gestions amb la Universitat.

Les sol·licituds es realitzaran a través de la pàgina web del VCDL en què es publique la convocatòria. Per a això, cal emplenar degudament el formulari disponible.

Les sol·licituds hauran d’incloure, en tot cas i dins del formulari citat, la documentació següent:

Breu memòria descriptiva de l’activitat artística

a) Nom artístic de la formació o persona.

b) Tipus d’activitat artística.

c) Relació de les persones que participaran o col·laboraran en el seu desenvolupament.

d) Breu currículum artístic de les persones sol·licitants.

TERMINIS

Respecte a la convocatòria de “Cesió d’Espais Creatius de Sant Ferran 40” els terminis serán els següents:

- Presentació de sol·licituts à fins al 13 de febrer

- Publicació de llistats provisionals à 17 de febrer

- Reclamacions à 23 de febrer

- Publicació de llstats definitius à 1 de Març

- Començament de la activitat à 6 de Març

Respecte a la convocatòria de la “Plataforma d’Artistes Emergents”, el termini està obert durant tot el curs 2016/17.

VALORACIÓ I ELECCIÓ

Els membres de la comissió que valorarà les sol·licituds seran persones designades pel Vicerectorat de Cultura, Esport i Llengües i el Consell d’Estudiants de la UA. Les decisions de l’organització seran inapel·lables i es comunicaran pels mitjans habituals. També es publicaran en la pàgina

<https://web.ua.es/va/vr-cultura/convocatories/espais-culturals>

i en les xarxes socials de CulturaenlaUA. Qualsevol circumstància no prevista en les bases serà resolta pel Vicerectorat de Cultura, Esport i Llengües i el Consell d’Estudiants.

Més informació:

Correu electrònic:

[dvflftvk.idkxhcl@ae.lj](xokauhjr.ascllfh@aa.ip%20%20)

Web:

<https://web.ua.es/va/vr-cultura/convocatories/espais-culturals>

Alacant, 30 de gener de 2017

El Vicerector de Cultura, Esport i Llengües

Carles Cortés Orts





[Carretera Sant Vicent del Raspeig s/n  
03288 Sant Vicent del Raspeig - Alacant  
 Tel. 33 516 1413 - Fax 10 013 5526](https://www.google.es/maps/@26.539374,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12758&trk=tyah&trkInfo=tarId%7R5002542004249%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)